

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/14-01/06

UR.BROJ: 2186/10-01/1-14-02

Vidovec, 30.06.2014.

**Z A P I S N I K**

**sa 10. sjednice Općinskog vijeća Općine Vidovec, održane dana 30. lipnja 2014. godine, ( ponedjeljak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 10. sjednicu Općinskog vijeća Općine Vidovec, pozdravio je sve članove Općinskog vijeća Općine Vidovec, zamjenicu općinskog načelnika Dubravku Rog, djelatnice Jedinstvenog upravnog odjela Općine Vidovec te iznio kako mediji danas nisu prisutni, a zatim opravdao izostanak općinskog načelnika Brune Hranić i ostalih članova Vijeća koji su telefonski ispričali se zbog nemogućnosti dolaska na sjednicu Općinskog vijeća.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 11 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Zdravko Pizek, Ivica Papec, Ivan Kliček, Ivan Benček, Dubravko Zavrtnik, Hrvoje Hosni, Srećko Županić, Nikola Pozder i Damir Hosni (kasnije napustio sjednicu Vijeća).

**SJEDNICI NISU PRISUSTVOVALI ČLANOVI OPĆINSKOG VIJEĆA** : Marijo Serini – izostanak opravdao, Ivan Kušćar-izostanak opravdao, Krunoslav Puček i Nadica Cafuk.

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić (pristupio sjednici 19h i 45 min), zamjenica općinskog načelnika Dubravka Rog, viša stručna suradnica za financije i računovodstvo Mateja Novak, pročelnica JUO Općine Vidovec Petra Rogina, adm.tajnica Andreja Peharda i Martina Kliček viša stručna suradnica za komunalno gospodarstvo.

**USVAJANJE ZAPISNIKA SA 09. SJEDNICE OPĆINSKOG VIJEĆA OPĆINE VIDOVEC održane dana 29. svibnja 2014. godine.**

Predsjednik Općinskog vijeća Zdravko Pizek iznio je :

„Svi ste dobili zapisnik sa prethodne sjednice Vijeća pa Vas molim da li ima netko kakvu primjedbu na zapisnik“.

Primjedbe na zapisnik sa 9. sjednice Općinskog vijeća Općine Vidovec nisu podnijete te je predsjednik Općinskog vijeća Zdravko Pizek zapisnik sa 9. sjednice Općinskog vijeća Općine Vidovec stavio na glasovanje.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 9. sjednice Općinskog vijeća usvojeni jednoglasno sa 11 glasova od 11 prisutnih članova Općinskog vijeća.**

**UTVRĐIVANJE DNEVNOG REDA ZA 10. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek iznio je :

„Otvaram 10. sjednicu Općinskog vijeća Općine Vidovec te predlažem izmjenu dnevnog reda odnosno da se prva točka Izvješće načelnika stavi za zadnju točku, obzirom da je načelnik Bruno Hranić službeno odsutan zbog primanja kod predsjednika Republike Hrvatske i da se ubaci još dodatna točka čiji materijal odnosno prijedlog Odluke ste zaprimili danas na sjednici.

Stoga predlažem sljedeći :

D N E V N I R E D

1. Prijedlog Odluke o agrotehničkim mjerama i mjerama za uređivanje i održavanje poljoprivrednih rudina na području općine Vidovec,
2. Prijedlog Odluke o davanju prethodne suglasnosti na Statut Dječjeg vrtića „Škrinjica“,
3. Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Škrinjica“,
4. Prijedlog Odluke o imenovanju ravnateljice Dječjeg vrtića „Škrinjica“,
5. Prijedlog Odluke o sufinanciranju i postupku sufinanciranja troškova boravka djece jasličke dobi u Dječjim vrtićima na području Varaždinske županije,
6. Prijedlog Odluke o sufinanciranju i postupku sufinanciranja troškova boravka djece predškolske dobi u Dječjim vrtićima na području Varaždinske županije.
7. Prijedlog Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga,
8. Izvješće o radu općinskog načelnika za razdoblje od 01.01. do 30.06.2014. godine,
9. Razno.

Predsjednik Općinskog vijeća Zdravko Pizek upitao je članove Vijeća da li još netko ima prijedlog za dopunu dnevnog reda.

Član Vijeća Nikola Pozder iznio je :

“Predlažem da se ubaci Točka 9. sufinanciranje udžbenika za osnovnu školu za djecu s područja općine Vidovec.“.

Predsjednik Općinskog vijeća Zdravko Pizek upitao je člana Vijeća Nikolu Pozder da li se slaže da se ta tema raspravi pod točkom razno kada će sjednici već biti prisutan i načelnik pa da možemo o tome raspraviti, sa čime se složio član Vijeća Nikola Pozder.

Nakon toga, predsjednik Općinskog vijeća Zdravko Pizek upitao je članove Vijeća tko je za takav prijedlog dnevnog reda od 9 Točaka.

Tko je za : 11 članova Vijeća

Tko je protiv : 0

Ima li suzdržanih : 0

Predsjednik Općinskog vijeća Zdravko Pizek konstatirao je da je jednoglasno usvojeni dnevni red za 10. sjednicu Općinskog vijeća sa 11 glasova od 11 prisutnih članova Općinskog Vijeća.

**Točka 1.**

**Prijedlog Odluke o agrotehničkim mjerama i mjerama za uređivanje i održavanje poljoprivrednih rudina na području općine Vidovec**

Nakon što je predsjednik Općinskog vijeća Zdravko Pizek pročitao prvu točku, član Vijeća Damir Hosni javio se za riječ te iznio :

„Ja ću napustiti današnju sjednicu Vijeća, prihvaćam dnevni red, ali napuštam sjednicu jer smatram da se nisu stekli svi uvjeti u Vijećnici za održavanje sjednice Vijeća“.

 *Predsjednik Općinskog vijeća Zdravko Pizek konstatirao je da je član Vijeća Damir Hosni napustio sjednicu Vijeća u 19 sati i 10 min te da je trenutno prisutno 10 članova Vijeća dovoljno za nastavak sjednice i donošenje pravovaljanih odluka.*

Uvodno obrazlaganje vezano uz prijedlog Odluke o agrotehničkim mjerama i mjerama za uređenje i održavanje poljoprivrednih rudina na području općine Vidovec iznio je predsjednik Općinskog vijeća Zdravko Pizek.

Dodatno pojašnjenje iznijela je i zamjenica načelnika Dubravka Rog.

Nakon toga, prijedlog navedene Odluke stavljen je na glasovanje.

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o agrotehničkim mjerama i mjerama za uređivanje i održavanje poljoprivrednih rudina na području općine Vidovec sa 10 glasova od 10 prisutnih članova Općinskog vijeća.**

**Točka 2.**

**Prijedlog Odluke o davanju prethodne suglasnosti na Statut Dječjeg vrtića „Škrinjica“**

Članica Općinskog vijeća i predsjednica Upravnog vijeća Dječjeg vrtića „Škrinjica“ Martina Bistrović obrazložila je prijedlog Odluke o davanju prethodne suglasnosti na Statut Dječjeg vrtića „Škrinjica“ čiji je postupak i donošenje temeljeno na Zakonu o predškolskom odgoju i obrazovanju.

Predsjednik Općinskog vijeća Zdravko Pizek otvorio je raspravu.

U raspravi sudjelovali su članovi Vijeća : Nikola Pozder, Dubravko Zavrtnik i Martina Bistrović pojasnivši dodatna pitanja članova Vijeća.

Nakon rasprave pristupilo se glasovanju.

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o davanju prethodne suglasnosti na Statut Dječjeg vrtića „Škrinjica“ sa 10 glasova od 10 prisutnih članova Općinskog vijeća.**

**Točka 3.**

**Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Škrinjica“**

Članica Općinskog vijeća i predsjednica Upravnog vijeća Dječjeg vrtića „Škrinjica“ Martina Bistrović obrazložila je prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Škrinjica“.

Na izlaganje nadovezala se zamjenica načelnika i članica Upravnog vijeća Dječjeg vrtića “Škrinjica” Dubravka Rog.

Predsjednik Općinskog vijeća Zdravko Pizek stavio je prijedlog navedene Odluke na glasovanje.

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Škrinjica“ sa 10 glasova od 10 prisutnih članova Općinskog vijeća.**

**Točka 4.**

**Prijedlog Odluke o imenovanju ravnateljice Dječjeg vrtića „Škrinjica“**

Članica Općinskog vijeća i predsjednica Upravnog vijeća Dječjeg vrtića „Škrinjica“ Martina Bistrović ukratko je pojasnila način i postupak razrješenja i imenovanja ravnateljice Dječjeg vrtića kao i postupak o provedenom natječajnom postupku za imenovanje ravnateljice.

Obzirom da je jedan jedini bio kandidat i to odgojiteljica Slavica Koščak, istaknula je kako su svi na Upravnom vijeću Dječjeg vrtića „Škrinica“ bili „za“ da se Slavica Koščak imenuje za ravnateljicu Dječjeg vrtića „Škrinjica“ pa je to ujedno i prijedlog Upravnog vijeća.

Predsjednik Općinskog vijeća Zdravko Pizek upitao je članove Vijeća tko je za takav prijedlog?

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o imenovanju ravnateljice Dječjeg vrtića „Škrinjica“ sa 10 glasova od 10 prisutnih članova Općinskog vijeća.**

**Točka 5.**

**Prijedlog Odluke o sufinanciranju i postupku sufinanciranja troškova boravka djece jasličke dobi u Dječjim vrtićima na području Varaždinske županije**

Prijedlog Odluke o sufinanciranju i postupku sufinanciranja troškova boravka djece jasličke dobi u Dječjim vrtićima na području Varaždinske županije ukratko je obrazložila zamjenica načelnika Dubravka Rog i predsjednik Općinskog vijeća Zdravko Pizek te zatim otvorio raspravu.

Član Općinskog vijeća Dubravko Zavrtnik uz prethodno svoje obrazloženje iznio je :

„Predlažem da se na neki način i zaštitimo, da se odlukom i regulira odnosno uvrsti da u slučaju da kapaciteti dječjeg vrtića u vlasništvu Općine Vidovec nisu popunjeni da se smanjuje iznos sufinanciranja za 30% po djetetu za vanjske korisnike na području varaždinske županije  te da se odluka primjenjuje do popunjenosti vrtića u vlasništvu Općine Vidovec“.

 Članica Općinskog vijeća Sanja Pomper iznijela je :

„Slažem se sa takvim prijedlogom i mislim da bi to trebalo napraviti, predlažem dodati još jedan članak koji govori o popunjenosti kapacitetom“.

Članica Općinskog vijeća Martina Bistrović dodatno je obrazložila da se ovdje radi o jasličnoj skupini djece starosti do 3 godine, ali da se može prijedlog uvrstiti u ovaj drugi dio za djecu predškolske dobi.

U daljnjoj raspravi sudjelovali su članovi Općinskog vijeća : Ivan Benček, Srečko Županić, Dubravko Zavrtnik i predsjednik Općinskog vijeća Zdravko Pizek.

Nakon rasprave predsjednik Općinskog vijeća Zdravko Pizek upitao je članove Vijeća tko je za to da se usvoji takva Odluka o sufinanciranju i postupku sufinanciranja troškova boravka djece jasličke dobi u Dječjim vrtićima na području Varaždinske županije kakvu su zaprimili.

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je, da je jednoglasno donijeta Odluka o sufinanciranju i postupku sufinanciranja troškova boravka djece jasličke dobi u Dječjim vrtićima na području Varaždinske županije sa 10 glasova od 10 prisutnih članova Općinskog vijeća.**

**Točka 6.**

**Prijedlog Odluke o sufinanciranju i postupku sufinanciranja troškova boravka djece predškolske dobi u Dječjim vrtićima na području Varaždinske županije**

Pod točkom šestom predsjednik Općinskog vijeća Zdravko Pizek stavio je na glasanje prethodno predloženi prijedlog člana Vijeća Dubravka Zavrtnik, a koji su podržali i ostali, znači da se u članku 4. Odluke uvrsti da u slučaju da kapaciteti dječjeg vrtića u vlasništvu općine vidovec nisu popunjeni smanjuje se iznos sufinanciranja za 30% po djetetu za vanjske korisnike na području varaždinske županije.

U raspravi sudjelovali su članovi Općinskog vijeća : Sanja Pomper, Dubravko Zavrtnik, Martina Bistrović, Nikola Pozder, Ivan Benček te zamjenica načelnika Dubravka Rog i predsjednik Općinskog vijeća Zdravko Pizek.

Nakon rasprave pročelnica Petra Rogina definirala je dopunu članka 4. Odluke o sufinanciranju i postupku sufinanciranja troškova boravka djece predškolske dobi u Dječjim vrtićima na području Varaždinske županije na temelju iznijetih prijedloga članova Općinskog vijeća koji su sudjelovali u raspravi . Prijedlog glasi :

Ukoliko kapacitet Dječjeg vrtića kojemu je osnivač Općina Vidovec nije popunjen u cijelosti, korisnicima usluga Dječjeg vrtića na području Varaždinske županije smanjuje se iznos sufinanciranja za 30 %.

Prijedlog Odluke, sa predloženom dopunom, o sufinanciranju i postupku sufinanciranja troškova boravka djece predškolske dobi u Dječjim vrtićima na području Varaždinske županije, stavljen je na glasovanje.

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o sufinanciranju i postupku sufinanciranja troškova boravka djece predškolske dobi u Dječjim vrtićima na području Varaždinske županije sa 10 glasova od 10 prisutnih članova Općinskog vijeća.**

**Točka 7.**

**Prijedlog Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga**

Prijedlog Odluke o utvrđivanju načina i mjerila za naplatu usluga Dječjeg vrtića „Škrinjica“ Vidovec od roditelja – korisnika usluga ukratko je obrazložila članica Vijeća i predsjednica Upravnog vijeća Dječjeg vrtića „Škrinjica“ Martina Bistrović.

U raspravi sudjelovali su članovi Općinskog vijeća : Nikola Pozder, Martina Bistrović, zamjenica načelnika Dubravka Rog i predsjednik Općinskog vijeća Zdravko Pizek.

Zamjenica načelnika Dubravka Rog zamolila je višu stručnu suradnicu za financije i računovodstvo Mateju Novak da za sljedeću sjednicu pripremi koliko Općina sufinancira za redovni program i program predškole i koliko to zapravo bude povećanje u proračunu za Općinu.

Viša stručna suradnica za financije i računovodstvo Mateja Novak ukratko je obrazložila povećanje sufinanciranja od strane Općine Vidovec na temelju izračuna uzevši u obzir povećanje sufinanciranja cijene Vrtića s 400,00 kn na 650,00 kn koje bi bilo od 9. mjeseca 2014. godine.

Nakon toga, predsjednik Općinskog vijeća Zdravko Pizek stavio je prijedlog Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga na glasovanje.

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno donijeta Odluka o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga sa 10 glasova od 10 prisutnih članova Općinskog vijeća.**

**Točka 8.**

 **Izvješće o radu općinskog načelnika za razdoblje od 01.01. do 30.06.2014. godine**

Predsjednik Općinskog vijeća Zdravko Pizek konstatirao je da je sjednici pristupio načelnik Bruno Hranić u 19 sati i 45 min te ga zamolio da podnese svoje izvješće o radu za proteklo razdoblje.

Načelnik Bruno Hranić najprije se ispričao zbog kašnjenja uz obrazloženje da je prisustvovao radnom sastanku kod predsjednika Republike Hrvatske na temu reforma lokalne samouprave, a zatim podnio izvješće za razdoblje od 01.01. do 30.06.2014. godine.

Nakon izlaganja načelnika Brune Hranić svim članovima Vijeća podijeljeno je Izvješće u pismenom obliku.

U raspravi sudjelovali su članovi Općinskog vijeća : Dubravko Zavrtnik i Srećko Županić te načelnik Bruno Hranić osvrnuvši se na izlaganja vijećnika.

Nakon toga, Izvješće o radu općinskog načelnika stavljeno je na glasovanje.

Tko je za : 8 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Izvješće o radu općinskog načelnika za razdoblje od 01.01. do 30.06.2014. godine usvojeno sa 8 glasova od 10 prisutnih članova Općinskog vijeća.**

**Točka 9.**

**Razno.**

Predsjednik Općinskog vijeća Zdravko Pizek dao je riječ članu Vijeća Nikoli Pozder.

Član Vijeća Nikola Pozder iznio je :

„Ja sam htio predložiti da prokomentiramo sufinanciranje udžbenika za osnovnu školu, to je trenutno dosta aktualno, neke Općine sufinanciranju, a neke ne sufinanciraju. Imam neke podatke, ne znam da li su točni da na području Općine ima cca 600 učenika osnovne škole, pa sam mislio da bi se išlo u sufinanciranje od 200,00 kuna, to je iznos koji se sluša i svaki dan na radiju da sufinanciraju Općine, znači trebali bi cca 120.000,00 kuna da se pomogne roditeljima. To je moj prijedlog i prijedlog SDP-a, sad prema vašim mišljenjima da li bi išli u to ili ne , ili da li da se barem pomogne socijalno ugroženima“.

U raspravi sudjelovali su članovi Vijeća : Srećko Županić, Dubravko Zavrtnik, Martina Bistrović, Ivan Benček i načelnik Bruno Hranić.

Član Vijeća Dubravko Zavrtnik iznio je :

„Ja predlažem da do kraja godine Jedinstveni upravni odjel razmotri ovo naše iznajmljivanje kao što smo imali iznajmljivanje našeg prostora sad za Vidovo i da se razradi i napravi neki cjenik iznajmljivanja i na temelju toga da se može donijeti odluka “.

U odgovoru načelnika Brune Hranić stoji da cjenik postoji samo nije za veće prostore.

Član Vijeća Srećko Županić iznio je :

„Imam pitanje u vezi energetske učinkovitosti, ustvari načelnik mi je već jednim dijelom odgovorio na to, a drugi dio navodno da je već stigao odgovor na ovaj natječaj koji je bio raspisani i drugo pitanje u vezi dječjeg igrališta u Domitrovcu, navodno da je tamo bio neki eksces da su nestali golovi, neka ograda je u pitanju, što se desilo?“

Načelnik Bruno Hranić odgovorio je :

„To sam i ja danas čuo i ne znam što se točno desilo, ali imam dogovoreni sastanak u vezi tog problema“.

Time je završena 10 sjednica Općinskog vijeća Općine Vidovec.

10.sjednica Općinskog vijeća Općine Vidovec završila je u 20 sati i 45 min.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda